OpenLLM-France/wikimedia huggingface dataset:
# Scout Rifle

Ar scout rifle (karabinenn sklêrijenner) zo ur meizad arm-tan ijinet e penn-kentañ ar bloavezhioù 1980 gant ar Stadunanad Jeff Cooper (1920-2006). E bal e oa kaout un arm-skoaz liezimplij evit ar chase hag an dreistbevañ en un endro gant redioù kreñv.

## Deskrivadur

E 1983 ha 1984 e voe aozet emgavioù anvet Scout Rifle Conference er stand tennañ ha kreizenn-bleustriñ Gunsite Training Center (Arizona), perc'hennet gant Jeff Cooper, bet letanant-koronal er Marines ha kelenner tennañ. Pal an emgavioù e oa termeniñ tresoù armoù-skoaz an dazont, o tennañ splet eus araokadennoù ar mare war dachenn an danvezioù hag ar binvioù optik, hag en ur glask sevel ur garabinenn liezimplij evit un den e-unan o chaseal pe o treistbevañ en un endro diaes.

### Perzhioù nesañ

Diwar an emgavioù e teuas perzhioù nesañ a ranke bezañ reoù ur scout rifle :
* ur gulasenn-vorailh, a zo peurliesañ fiziaploc'h evit ur gulasenn damaotomatek. Hervez Cooper ne zegase netra ur sistem damaotomatek d'ar chaseourien pa oa ret dezhe tizhout o sibl en tenn kentañ.
* ur pouez izeloc'h evit 7 lur (war-dro 3,1 kg) en holl, evit gellet dougen an arm e-pad pell ha war tachennoù diaes ;
* ur c'halibr boutin, aes da gavout ha galloudus a-walc'h evit lazhañ ul loen betek 1000 lur a bouez (war-dro 450 kg) en un tenn. An .308 Winchester a voe dibabet gant Cooper, o vezañ ma oa kalibr standart kalz armoù eus an AFNA d'ar poent-se.
* ur resisted mat a-walc'h evit gellet tennañ tri boled e 10 cm da 200 metr.
* ul lunedenn aes da zivontañ ha tost da veg ar c'hanol evit chom hep jeniñ an adkargañ gant ar vorailh. Ur c'houch a ranker kaout war an arm betegoût e vefe torret al lunedenn.
* un arm (39 meutad d'ar muiañ, war-dro 990 mm) hag ur c'hanol (19 meutad d'ar muiañ, war-dro 48 mm) berr a-walc'h evit gellet dornata anezhañ aes.
* ur sistem stabilaat evel ur senklenn Ching pe un daoubez.

### Skouerioù karabinennoù scout

Diazezet e oa pimpatromoù kentañ Jeff Cooper war ar Remington 600. Hiziv an deiz e kaver un nebeud karabinennoù savet diwar meizad ar scout rifle. Produet e vezont gant embregerezhioù amerikan evit ar braz anezho :
* Ruger Gunsite Scout Rifle
* Mossberg MVP Scout
* Savage Model 11 Scout
* Steyr Scout
* Springfield M1A Scout Squad

## Levrlennadur

* (en) COOPER Jeff, The art of the rifle, Paladin Press, 1997, 104 p.

## Daveennoù

* 1 2 (en) COOPER Jeff, Throwback Thursday : The Scout Rifle war AmericanRifleman.org, 02/10/20214 (lennet d'an 30/06/2024)
* 1 2 (en) BROWN Jason J., The Scout Rifle: The One Rifle To Have If You Could Only Have One, war NRABlog, 13/03/2017 (lennet d'an 30/06/2024)
* 1 2 (fr) Le scout rifle war Le blog du tireur de précision, 20/06/2017 (lennet d'an 30/06/2024)
# Podskignadoù Breizh

Podskignadoù Breizh :
| Arouez ||
| Logo podskignadoù Breizh ||
| Titouroù ||
| Krouiñ | 2023 |
| Perc'henn | An Drouizig |
| Herberc'hier | fedi.bzh |
| Yezhoù | Brezhoneg, Gallaoueg, Galleg |
| Bro | Breizh |
| Ereoù ||
| Lec'hienn internet | Podskignadoù Breizh |
| Tarzh | Mirva Podskignadoù Breizh |
| Skignañ ||
| Skignañ | Web |
| kemmañ |
Podskignadoù Breizh zo ul lec'hienn internet savet gant An Drouizig evit bodañ an holl bodskignadoù e brezhoneg hag e gallaoueg.

## Diorren

* Diorroet eo bet al lec'hienn en ur azasaat ar merer podskignadoù Podgrab.

## Istor

D'an 30 Du 2023 e oa bet roet lañs d'al lec'hienn Podksignadoù Breizh, dre internet hepken.
Lakaet eo bet ar gaoz war Podskignadoù Breizh gant Brezhoweb en o c'hronikenn viziek Deiziataer ar miz d'ar 1 Kerzu 2023.

## Pal

Al lec'hienn-mañ he deus da bal bodañ an holl bodskignadoù a zo e brezhoneg hag e gallaoueg, hag o c'hinnig en un doare aes.

## Liammoù diavaez

* Lec'hienn ofisiel Podskignadoù Breizh
* Katell Grall, Deiziataer sevenadurel miz Kerzu 2023 : Podkast ar miz, Brezhoweb, 1$^{añ}$ a viz Kerzu 2023

### Mirvaoù

* Tarzh ar merer podskignadoù Podgrab
* Tarzh Podskignadoù Breizh
# Yuki Tsunoda

Yuki Tsunoda (角田 裕毅, Tsunoda Yūki) zo ur blenier redadegoù kirri japanat a vlegn e Formulenn 1 evit ar c'harrchosi AlphaTauri abaoe 2021. Harpet eo bet da bignat betek an F1 gant Honda ha gant Red Bull. E 2018 ec'h eas da gampion Formulenn 4 Japan ha trede e voe e kampionad Formulenn 2 e 2020.

## Disoc'hoù ar redadegoù kirri a-raok ar Formulenn 1

| Bloaz | Kampionad | Karrchosi | Redadegoù | Trec'hioù | Lec'hioù pol | Gwellañ troioù | Podiomoù | Poentoù | Renk |
| 2016 | K. Japan ar Formulenn 4 | Sutekina Racing Team | 2 | 0 | 0 | 0 | 1 | 30 | 16vet |
| 2017 | K. Japan ar Formulenn 4 | Formula Dream Project | 14 | 3 | 4 | 1 | 6 | 173 | 3vet |
| 2018 | K. Japan ar Formulenn 4 | Formula Dream Project | 14 | 7 | 8 | 4 | 11 | 245 | Kampion |
| 2019 | Formulenn 3 | Jenzer Motorsport | 16 | 1 | 0 | 1 | 3 | 67 | 9vet |
| 2019 | Euroformula Open | Team Motopark | 14 | 1 | 0 | 3 | 6 | 151 | 4vet |
| 2019 | Grand Prix de Macao | Hitech Grand Prix | 1 | 0 | 0 | 0 | 0 | N/A | 11vet |
| 2020 | Toyota Racing Series | M2 Competition | 15 | 1 | 0 | 0 | 3 | 257 | 4vet |
| 2020 | Formulenn 2 | Carlin Motorsport | 24 | 3 | 4 | 3 | 7 | 200 | 3vet |
Kevezadeg bed ar Formulenn 1 e 2023 :
| Red Bull | Ferrari | Mercedes | Alpine | McLaren | Alfa Romeo | Aston Martin | Haas | AlphaTauri | Williams |
| 33 Verstappen 11 Pérez | 55 Sainz 16 Leclerc | 44 Hamilton 63 Russell | 10 Gasly 31 Ocon | 4 Norris 81 Piastri | 77 Bottas 24 Zhou | 14 Alonso 18 Stroll | 27 Hülkenberg 20 Magnussen | 22 Tsunoda 21 de Vries | 23 Albon 2 Sargeant |
# Vaucelles (Calvados)

Vaucelles zo ur gumun e Bro-C'hall e departamant Calvados e Normandi.

## Douaroniezh

* War lez ar stêr Drôme emañ Vaucelles.

## Istor
### XX$^{vet}$ kantved
#### Eil brezel-bed

* Emgann Normandi, 1944 : dieubet e voe Vaucelles e miz Even ; lazhet e voe un den nann-soudard eno gant ur vinenn d'an 9 a viz Even e-kerzh Aloubadeg Normandi.

## Monumantoù ha traoù heverk

* Maskl-bolz ouzh an iliz katolik.
* Ar c'hastell.
* An ti-feurm hag e gouldri.
* Iliz katolik Saint Cyr et Sainte Julitte, XIII$^{vet}$ kantved, luc'hskeudennoù.
* Kastell, XIV$^{vet}$ kantved.
* Ti-feurm ha kouldri, XVII$^{vet}$ kantved.

## Emdroadur ar boblañs 1962-2021

Niver a annezidi

## Notennoù ha daveoù

* ↑ (fr)Mémorial des victimes civiles en Normandie
* ↑ (fr)Clochers de France
# Derrien

Derrien zo un anv-badez brezhonek deuet da vout anv-tiegezh.

## Adstummoù

* Derc'hen
* Ar stumm bihanaat Derriennig, anv-tiegezh.

## Orin

Diwar Dergen e henvrezhoneg, eus derv ha gen.

## Tud

* Remi Derrien (1946-2009), skrivagner brezhonek
* Emmanuel Dériennic pe Emmanuel ar C'haerskriver (1908-1965), livour ha skrivagner
* Pêr Derrien (1822(1865), saver kanaouennoù
* Yves-Jean-Louis Derrien (1743-1820), mouller-levrier

## Anvioù-lec'h

* Saint-Derrien, stumm gallek Sant-Derc'hen, e Leon.
* Ar Roc'h-Derrien
# Reun Kreston

Reun Kreston (René Pierre Joseph Creston er marilhoù-kêr) a zo bet ganet d'ar 25 a viz Here 1898 e Sant-Nazer (Breizh) ha marvet d'an 30 a viz Mae 1964 e Staol (Breizh) a voe un arzour, etnologour, brogarour ha rezistant breizhat. Kendiazezer Unvaniez ar Seiz Breur e voe.

## Buhez

Mab e oa da Joseph Alexandre Creston ha da Marie Augustine Labour. Mont a reas d'ober e studi da skol ar Frered e Ankiniz hag e lise Sant-Nazer. Mont a reas da c'houde da heuliañ kentelioù Skol Vroadel an Arzoù kaer Pariz e 1919.

## Skridoù
### galleg

* Le costume breton, Embannadurioù Tchou, 1978, 444 p. E oberenn veur;
* (a-gevred gant Paul Ladmirault) Jorj Robin skulter vrezon, e vuhez, e ober. Jorj Robin sculpteur breton, sa vie, son œuvre, Unvaniez ar Seiz-Breur, 1931 ;
* La tournée des calvaires, Mirdi Sant-Brieg ;
* L'homme et la mer, Mirdi Sant-Brieg ;
* Le costume breton, Mirdi Sant-Brieg
* Série des Saints Bretons (ment 33 x 25 cm.) ;
* La lutte bretonne à Scaër, Embannadurioù B.A.S., 1957.

### brezhoneg

* Mouladurez Breiz warc'hoaz. E-barzh Gwalarn, niv. 13, 1928.
* War voriou an Hanternoz. E-barzh Ar Falz, niv. 1; 1961. Liesskrivet.

## Levrlennadur

* Martin Blumenson, Le Réseau du Musée de l'Homme, Seuil, Pariz, 1979;
* J.R. Rotté, Ar Seiz Breur Embannadurioù Breizh Hor Bro;
* René-Yves Creston, Embannadurioù Skol Vreizh, Montroulez.
* Daniel du Couëdic ha Yann-Cheun Veillard, Ar Seiz Breur, Éditions Plantines, 2000.
* Lukian Raoul, Geriadur ar skrivagnerien hag ar yezhourien vrezhonek, Al Liamm, 1992. Pennad Creston, René Pierre Joseph.
* Bécédia: René-Yves Creston (1898-1964)
# Ergerzhadenn kêrel

An ergerzhadenn gêr, pe urbex (eus ar saozneg urban exploration), a vez graet eus mont da weladenniñ lec'hioù savet gant Mab-den hag a zo didud ha dilaosket pe difennet d'an dud foran. Alies e vez diskouezet poltridi pe restroù istorel, keñveriet gant poltridi pe filmoù savet gant an ergerzher kêr. Meur a gudenn a sav gant an dudi-se, etre ar fed dont-tre e lec'hioù prevez pe an dañjer a vez da vont e lec'hioù dilaosket. Riskloù gloazadennoù pe marv a zo, riskloù bezañ harzet ha kastizet abalamour da vont-tre e lec'hioù difennet, ar riskl kejañ gant squatterien pe torfedourien a implij al lec'hioù.
Lod eus an ergerzhadennoù kêr a zo e-maez lezenn lec'hel pe broadel, betek bezañ talet gant lezennoù enep-sponterezh hervez ar vro dre ma vez lod eus an ergerzherien o vont war tachennoù milourel dilaosket met perc'hennet gant ul lu c'hoazh.
# Bambio

Banbio zo ur gêr vihan gant 11067 a annezidi e Republik Kreizafrika.
# George V Kezeg-mor (1913 1934)

Lesanvet e oa bet George V Kezeg-mor ar rummad timbroù embannet e Breizh-Veur a-raok an Eil Brezel-bed o kinnig poltred ar roue ha skeudenn Britannia, anezhi alegorienn ar Rouantelezh-Unanet evel Marianne e Bro-C’hall, gant mirc’hi-mor.
Dre ma oa troet gant an dastum timbroù e kemeras perzh George V e-unan er raktres a voe kaset da-benn gant ar c'hizeller aostralian Edgar Bertram Mackennal (1863-1931). Hennezh eo a ouzhpennas penn ar roue er vedalenn a-gleiz, en ur implij un dresadenn bet savet da vare ar gurunidigezh e 1911. Noblet e oa bet ar c’hizeller e 1912 gant ar roue. Moullet e voe an timbroù hervez teknik ar c’hrafengravadur gant an engraver George W. Eve.
Ne oa ket timbroù boutin anezho, ken uhel e oa priz-talvoud pep hini : er rummad orin e kaver 4 zalvoud-gwerzh : 2/6 shilling (liv kistin), 5 shilling (ruz) , 10 shilling (glas) hag £1 (glas-gwer) hag a oa bet embannet gant an ti-engraverezh Waterlow and Sons Limited e Londrez. E miz Kerzu 1915 e teuas ar moullañ dindan evezh ar mouller ''De La Rue'' hag a-benn ar fin e miz Kerzu 1918 e voe aotreet Bradbury Wilkinson and Company da voullañ an heuliad timbroù.
Brudet eo an timbroù evit kalite an engravadur hag evit an dresadenn vojennel a ro brud da skeudenn vBritannia war he c’harr, sachet gant tri marc’h-mor war ur mor diaes.
Dastumet e vez an heuliad-mañ dre ar bed a-bezh gant an dimbrawourien abalamour d'ar c'hemmoù livioù lies ha d'an niver bras a voulladurioù gant munudoù disheñvel.
Daou embannadur pennañ zo anvet gant al lizherennoù A ha B hag a zo bet graet e miz Kerzu 1913 ha miz Here 1934. War an timbroù orin e weler linennoù e foñs an ovalenn, a-dreñv penn ar roue George V, met dont a reas da vezañ ur foñs kroazlinennet e 1934.
Dreistmoullet e voe an timbroù "George V Kezeg-mor"" en Iwerzhon (e 1922) gant Saorstát Éireann 1922 (Stad Dieub Iwerzhon), e burevioù Breizh-Veur e Maroko hag e bro-warezet ar Bechuanaland.

## Levrlennadur

* Hamill, Ian and Roy Gault. Great British Perfins found on King George V Seahorses 1913-1939. Orpington: Perfin Society, 2009 (ISBN 978-0-956462-80-0)
* Kearsley, Bryan. Discovering Seahorses – King George V high values. London: GB Philatelic Publications, 2005 (ISBN 0-907630-20-0)
# Fariba Hashimi

Fariba Hashimi (pachtoueg : فریبا هاشمي) zo ur varc'hhouarnerez ganet e Maimana (Afghanistan) d'an 22 a viz Ebrel 2003. D'an oad a bevarzek vloaz e komañsas da gemer lod e redadegoù belo asambles gant he c'hoar Yulduz, hep gouzout d'o familh. E 2021 o doa ranket an div c'hoar kuitaat o bro : gant an Dalibaned e oa ar galloud adarre, hag ar re-se a zifenne ouzh ar merc'hed d'ober sport. En Italia e voent degemeret da gentañ, gant ar skipailh Valcar-Travel & Service, dre hanterouriezh ar gourserez kozh Alessandra Cappellotto. E 2023 e redas Fariba gant ar skipailh Israel-Premier Tech Roland. Adalek 2024 e voe skoazellet bras gant an UCI (Kevre etrebroadel ar marc'hhouarnerezh) : degemeret e voe en e greizenn c'hourdonañ e Aigle (Suis) hag ur plas a voe miret eviti en WCC Team, ur skipailh hag a sikour rederezed bihan o bro e bed ar velo. Deuet e oa brav gant Fariba er bloaz-se. War hentoù Tro Ardèche ez eas ar maout ganti evit ar wech kentañ : gounit a reas ar 5$^{vet}$ tennad. Echuiñ a reas ivez da 10vet er Giro Mediterraneo Rosa e miz Ebrel, da 4$^{re}$ e kampionad Azia enep an eur e miz Mezheven, ha da 8$^{vet}$ en Tour de l'Avenir e miz Eost. Gant harp an UCI ha Kevre Afghanistan e c'hallas Fariba kemer perzh e C'hoarioù olimpek 2024 e Pariz gant he c'hoar. Achapet o deus asambles o-div, ha da 75vet e voe renket Fariba a-benn ar fin.
# Arditi

Arditi (eus an italianeg ardire, 'krediñ d'ober', ha troet evel "Ar re hag a gred ober") e oa an anv choazet gant nerzhioù ispisial Rouantelezh Italia e-kerzh ar C'hentañ Brezel-bed. Lakaet e vezont keñver ha keñver gant ar Sturmtruppen eus Tirlu Impalaeriezh Alamagn, ar c'hentañ bagadoù argadiñ modern, ha graet e oa eus outo "ar c'horfad doujetañ gant an armeoù enebour".
Reparti d'assalto ('unvezioù argadiñ') a oa bet savet en hañv 1917 gant ar c'horonal Bassi, ha roet e oa bet dezho ar roll strategel da vezañ soudarded arsailh, o freuzañ al linennoù-difenn enebour evit digeriñ un hent d'an droadeien standart. An Arditi ne oant ket unvezioù evel ar re all ha ne oant ket stag ouzh divizion troadegiezh ebet, met bez e oant tost ur skourr e unan eus al luioù.
# Saint-Loup-Hors

Kumunioù Bro-C'hall :
| Anv | Saint-Loup-Hors |
| Skoed | |
| Lec'hiadur Saint-Loup-Hors e Kanton Bayeux hag en Arondisamant Bayeux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Bessin |
| Arondisamant | Bayeux |
| Etrekumuniezh | Communauté de communes Bayeux Intercom |
| Kanton | Bayeux |
| Kod INSEE | 14609 |
| Kod post | 14400 |
| Maer | Samuel Dumas |
| Amzer-gefridi | 2008-2026 |
| Gorread | 5,29 km² |
| Led | 49° 15' 33" Norzh |
| Hed | 00° 43' 09" Kornôg |
| Uhelder kreiz | .. m |
| Uhelder bihanañ | 27 m |
| Uhelder brasañ | 82 m |
| Poblañs hep kontoù doubl | 538 (2021) |
| Stankter | 102 a./km² |
| Lec'hienn ar gumun | |
Saint-Loup-Hors zo ur gumun e Bro-C'hall e departamant Calvados e Normandi.

## Douaroniezh

* War lez ar stêr Drôme emañ Saint-Loup-Hors.

## Dezougen

* War vord al linenn hent-houarn eus Pariz da Cherbourg emañ Saint-Loup-Hors.

## Gerdarzh

* Diwar anv Loup de Bayeux, eskob Bayeux, tro 440-470.

## Istor
### Dispac'h Gall

* Krouet e voe ar gumun e 1790 diwar ar barrez katolik. Lakaet e voe e Kanton Magny hag e Distrig Bayeux. Lakaet e voe en Arondisamant Bayeux e 1800. Lakaet e voe e Kanton Bagneux e 1801.

### XX$^{vet}$ kantved
#### Eil brezel-bed

* Ar pont Bailey.
* Emgann Normandi, 1944: dieubet e voe ar vourch d'ar 7 a viz Even ; distrujoù a voe er gumun; milourion eus an tirlu breizhveuriat a savas ur pont Bailey d'an 2 a viz Gouere.

## Monumantoù ha traoù heverk

* An iliz katolik.
* Ar blakenn.
* Kastell Cambre.
* Iliz katolik Saint-Loup, XII$^{vet}$ kantved, ur stern-aoter ag ar XVII$^{vet}$ kantved enni.
* Plakenn ar re varv en iliz katolik.
* Kastell Cambre.
* Kastell Beaussy.

## Emdroadur ar boblañs 1962-2021

Niver a annezidi

## Tud

* Loup de Bayeux, eskob Bayeux, tro 440-470.

## Notennoù ha daveoù

* ↑ (fr)Cassini – EHESS
* ↑ (fr)INA - La Seconde Guerre Mondiale en Normandie
* ↑ (fr)Skeudennoù - Clochers de France
# Boualem Sansal

Boualem Sansal (arabeg: بوعلام صنصال), ganet d'ar 15 a viz Here 1949 e Theniet El Had, e Proviñs Tissemsilt, zo ur skrivagner aljerian-gall. E 2012 e voe gounezet gantañ priz ar romant arab, met sammad moneiz ar priz a voe tennet digantañ goude ma vije bet Sansal o weladenniñ Israel evit komz e Festival Skrivagnerien Jeruzalem. Bet eo enoret gant prizioù lennegel lies, evel priz ar romant gant an Akademiezh C'hall e 2015 evit e romant 2084 : la fin du monde. Brudet eo dreist-holl evel romantour, met da gentañ holl e oa un arnodskridour. Embann a ra e levrioù en Aljeria, Bro-C'hall pe Alamagn.

## Harzadenn

Dont a ra da vezañ gall e 2024. Hervez e gamalad Xavier Driencourt, klask a ra neuze « en em staliañ e Bro-C'hall » lec'h ma'z eo degemeret e wreg en ospital.
D'an 21 a viz Du 2024, ar gelaouenn Marianne a embanne e oa bet harzet Sansal d'ar 16 a viz Du en Aljer gant ar polis ha lakaet dindan evezh. Gellout a rafe bezañ kondaonet d'an toull-bac'h.
# Pierre Ponson du Terrail

Pierre Alexis Joseph, Ferdinand de Ponson du Terrail (Montmaur, Hautes-Alpes, 8 a viz Gouere 1829 – Bourdel, 20 a viz Genver 1871), a oa ur skrivagner gall.

## Oberennoù
### Kelc'hiad Rocambole

* L'Héritage mystérieux, Pariz, Louis de Potter, 1858
* Le Club des Valets-de-cœur, Pariz, Louis de Potter, 1858
* Les Exploits de Rocambole, 1859
* Les Chevaliers du clair de lune, 1860-1863
** Le Manuscrit du Domino ha La Dernière Incarnation de Rocambole
** Le Testament de Grain de Sel ha Le Château de Belle-Ombre
* La Résurrection de Rocambole, 1865-1866
** Le Bagne de Toulon, Les Orphelines, Madeleine, Rédemption ha La Vengeance de Wasilika
* Le Dernier Mot de Rocambole, 1866-1867
** Les Ravageurs, Les Millions de la bohémienne, Le Club des crevés, La Belle Jardinière, Le Retour de Rocambole ha La Vérité sur Rocambole
* Les Misères de Londres, 1868
** La Nourrisseuse d’enfants, L’Enfant perdu, Le Moulin sans eau, Les Tribulations de Shoking
** Newgate, Le Cimetière des suppliciés, Un drame dans le Southwark, L’Enfer de mistress Burtin, Les Amours du Limousin, La Captivité du maître, Le Fou de Bedlam ha L’Homme gris
* Les Démolitions de Paris, 1869
* La Corde du pendu, 1870
# Subles

Kumunioù Bro-C'hall :
| Anv | Subles |
| Skoed | |
| Lec'hiadur Subles e Kanton Bayeux hag en Arondisamant Bayeux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Bessin |
| Arondisamant | Bayeux |
| Etrekumuniezh | Communauté de communes Bayeux Intercom |
| Kanton | Bayeux |
| Kod INSEE | 14679 |
| Kod post | 14400 |
| Maer | Thierry Dubosq |
| Amzer-gefridi | 2020-2026 |
| Gorread | 2,44 km² |
| Led | 49° 19' 30" Norzh |
| Hed | 00° 44' 59" Kornôg |
| Uhelder kreiz | .. m |
| Uhelder bihanañ | 30 m |
| Uhelder brasañ | 82 m |
| Poblañs hep kontoù doubl | 669 (2021) |
| Stankter | 274 a./km² |
| Lec'hienn ar gumun | |
Subles zo ur gumun e Bro-C'hall e departamant Calvados e Normandi.

## Douaroniezh

* War lez ar stêr Drôme emañ Subles.

## Istor
### XX$^{vet}$ kantved
#### Eil brezel-bed

* Emgann Normandi, 1944: dieubet e voe Subles e miz Even; mervel a reas un den nann-soudard abalamour d'ar brezel e Subles d'an 10 a viz Even.

## Monumantoù ha traoù heverk

* An iliz katolik ha monumant ar re varv.
* Ar velin.
* Ar maner.
* Ar forn.
* Melin Hard, XVIII$^{vet}$ kantved.
* Pont roman dreist d’an Drôme.
* Iliz katolik Sant Varzhin, XIV$^{vet}$ kantved.
* Maner Pézerolles, XVII$^{vet}$ kantved.
* Ti an tiegezh Desmant, XVIII$^{vet}$ kantved.
* Ur forn raz.

## Emdroadur ar boblañs 1962-2021

Niver a annezidi

## Melestradurezh

* Ar maerdi.

## Notennoù ha daveoù

* ↑ (fr)Mémorial des victimes civiles en Normandie
* ↑ (fr)Skeudennoù - Clochers de France
# Aleppo

Aleppo (حلب Ḥalab, Alep en arabeg) zo ur gêr e Siria, penn ur muhafazah (gouarneriezh).

## 2016

Seziz kêr ha bombezadeg gant ar Rused.

## Notennoù

* ↑ (en) The Guardian, 05/02/2016 — Tizhet 08 KZU 18
# Horace Smith

Horace Smith, ganet d'an 28 a viz Here 1808 e Cheshire (Massachusetts) ha marvet d'ar 15 a viz Genver 1893 e Norwich (Connecticut), a oa un ijinour, embreger hag armeurer stadunanat. Brudet eo dreist-holl evit bezañ savet asambles gant Daniel B. Wesson daou embregerezh armoù-tan. An hini kentañ anezhe, ar Volcanic Repeating Arms Company, a broduas adalek 1852 pistolennoù ha fuzuilhoù dezhe ul loc'henn-grogenn. Ne reas ket berzh, ha gwerzhet e voe da Oliver Winchester e 1854. Dont a reas da vezañ ar Winchester Repeating Arms Company diwezhatoc'h. O eil embregerezh, savet e 1856, a reas muioc'h a verzh, pa voe gwerzhet e revolverioù evel ar Model 3 da arme Impalaeriezh Rusia da skouer. Horace Smith a guitaas an embregerezh e 1874. Gwerzhañ a reas e holl lodennoù da Wesson, a zeuas da vezañ perc’henn nemetañ ar stal. Hiziv-an-deiz ez eus c'hoazh eus Smith & Wesson, hag unan eus an embregerezhioù brudetañ e bed an armoù-tan eo, a-drugarez d'e revolverioù dreist-holl.

## Daveennoù

* 1 2 (fr) LESPART Michel, Les armes de la conquête de l'Ouest, Jean Dullis Éditeur, 1975, 174 p.
* 1 2 (en) Smith & Wesson History war lec'hienn gozh an embregerezh (diell) (lennet d'ar 26/11/2024)
# Barbeville

Kumunioù Bro-C'hall :
| Anv | Barbeville |
| Skoed | |
| Lec'hiadur Barbeville e Kanton Bayeux hag en Arondisamant Bayeux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Bessin |
| Arondisamant | Bayeux |
| Etrekumuniezh | Communauté de communes Bayeux Intercom |
| Kanton | Bayeux |
| Kod INSEE | 14040 |
| Kod post | 14400 |
| Maer | Denis Énée |
| Amzer-gefridi | 2008-2026 |
| Gorread | 3,47 km² |
| Led | 49° 16' 32" Norzh |
| Hed | 00° 44' 52" Kornôg |
| Uhelder kreiz | .. m |
| Uhelder bihanañ | 22 m |
| Uhelder brasañ | 62 m |
| Poblañs hep kontoù doubl | 222 (2021) |
| Stankter | 64 a./km² |
| Lec'hienn ar gumun | |
Barbeville zo ur gumun e Bro-C'hall e departamant Calvados e Normandi.

## Douaroniezh

* War lez ar stêr Drôme emañ Barbeville.

## Istor
### XX$^{vet}$ kantved
#### Eil brezel-bed

* Emgann Normandi, 1944: dieubet e voe Barbeville e miz Even.

## Monumantoù ha traoù heverk

* An iliz katolik.
* Kastell Barbeville.
* Ar monumant hag ar bezioù.
* Iliz katolik Sant Varzhin, XIV$^{vet}$ kantved, luc'hskeudennoù.
* Kastell Barbeville, XVIII$^{vet}$ kantved.
* Kastell des Monts, XIX$^{vet}$ kantved.
* Maner Cambray, dibenn an XVIII$^{vet}$ kantved.
* Ar stal-roñseed, bet krouet e dibenn an XIX$^{vet}$ kantved.
* Monumant ar re varv ha bezioù milourel er vered.

## Emdroadur ar boblañs 1962-2021

Niver a annezidi

## Notennoù ha daveoù

* ↑ (fr)Clochers de France
# Lazhadegoù Setif, Guelma ha Kherrata

Lazhadegoù Setif, Guelma ha Kherrata (pe Lazhadeg Setif ha Guelma pe Lazhadegoù an 8 a viz Mae 1945) a vez graet eus an heuliad tagadennoù gant an nerzhioù trevadennel gall ha bezenoù ar Pieds-noirs (trevadennerien europat) a-enep trevourien aljerian e 1945. An darvoudoù a zo bet dreist-holl tro-dro kêr genwerzhel Setif, er c'hornôg da Gonstantin, en Aljeria c'hall.
Manifestadegoù a oa bet d'an 8 a viz Mae 1945 da c'houlenn dieubidigezh ar vro diouzh Bro-C'hall. Ar polis gall a oa bet o skeiñ betek tennañ gant armoù war an emsaverien a oa dirollet. Lod eus an emsaverien a oa bet o tagañ trevourien c'hall, dreist-holl war ar maez, hag o lazhañ anezho e doareoù spouronus. 102 European a oa bet lazhet. Evit an Aljerianed ez eus istimadurioù a ya eus 3000 betek 45 000.
Feuket-bras e voe an daou du gant ar feulster diroll implijet. Evit an Aljerianed e oa krog un torr brasoc'h-brasañ etrezo ha Bro-C'hall, ar pezh a voe unan eus mammennoù Brezel Aljeria (1954 -1962).
# Dimitar Marholev

Dimitar Marholev a zo bet ganet e 1971 .
Mestrc'hoarier echedoù bulgar eo.
2391vet eo e renk Elo.
Mestr Etrebroadel FIDE eo.
Trede e voe e Daouzekvet Tournamant Open Fouenant (Du 2006) ha c'hwec'hvet e Trizekvet Tournamant Open Fouenant (Here-Du 2007):.

## Liammoù diavaez

* E fichenn FIDE
* E c'hoari e Chessgames
# Bonifas IV

Bonifas IV Pab an Iliz katolik roman :
| Ganedigezh | war-dro 550 Valeria, Impalaeriezh roman ar Reter |
| Dilennet da bab | 15 a viz Gwengolo 608 |
| Dibenn e baboni | 25 a viz Mae 615 |
| En e raok | Bonifas III |
| War e lerc'h | Adeodatus Iañ |
| Roll ar bibien : kronologiezh · hervez al lizherenneg ||
| kemmañ |
Bonifas IV (e latin: Bonifacius IV), ganet war-dro 550 e Valeria (Impalaeriezh roman ar Reter) ha marvet d'an 8 a viz Mae 615, a oa bet dilennet da bab an Iliz katolik roman d'ar 15 a viz Gwengolo 608.